Държавен вестник, бр. 107, 2000 г., стр. 24

С Т Р .  24
Д Ъ Р Ж А В Е Н   В Е С Т Н И К
Б Р О Й  107
РЕШЕНИЕ № 873
ОТ 20 ДЕКЕМВРИ 2000 Г.
за привеждане дейността на “Проучване и до-
бив на нефт и газ”—ЕАД, Плевен, при услови-
ята и по реда на Закона за подземните богат-
ства и за предоставяне на дружеството на раз-
решения за търсене и проучване на нефт и газ
в блок 1-1—Плевен, и блок 1-2—Новачене, на
територията на Република България
На основание чл. 5, т. 2, чл. 6, ал. 2 и чл. 44,
ал. 1 във връзка с § 2 и 3 от преходните и заклю-
чителните разпоредби на Закона за подземните
богатства
МИНИСТЕРСКИЯТ СЪВЕТ
Р Е Ш И :
1. Привежда дейността на “Проучване и до-
бив на нефт и газ”—ЕАД, Плевен, при услови-
ята и по реда на Закона за подземните богат-
ства и предоставя на дружеството:
а) разрешение за търсене и проучване на
нефт и газ в блок 1-1—Плевен, с размер
2300 кв. км, покриващ части от областите Вра-
ца, Плевен и Велико Търново, с координати,
описани в и неразделна част от договора за
търсене и проучване;
б) разрешение за търсене и проучване на
нефт и газ в блок 1-2—Новачене, с размер
1280 кв. км, покриващ части от областите
Плевен и Велико Търново, с координати, опи-
сани в и неразделна част от договора за тър-
сене и проучване на нефт и газ.
2. Определя за титуляр на разрешенията “Про-
учване и добив на нефт и газ”—ЕАД, Плевен.
3. Предоставя разрешенията за срок 3 години.
4. Определя годишна такса за площ за двата
блока по т. 1 в размер 30 лв. за кв. км.
5. Дейностите по предоставените разреше-
ния да се извършват при следните условия:
5.1. При спазване изискванията на Закона за
подземните богатства и на подзаконовите нор-
мативни актове по неговото прилагане и на
другите нормативни актове по опазване на окол-
ната среда, защитените територии, обектите на
националната сигурност, отбраната на страна-
та и обществения ред.
5.2. Геоложката и техническата документа-
ция и информация, придобита в резултат на
дейностите по предоставените разрешения за
търсене и проучване, е съсобственост на стра-
ните по договора. След прекратяване на разре-
шенията цялата информация става собственост
на българската държава.
5.3. Правата и задълженията на титуляря,
произтичащи от предоставените разрешения за
търсене и проучване, могат да се прехвърлят
частично или изцяло на трети лица, които отго-
варят на изискванията на чл. 23, ал. 1 от Закона
за подземните богатства, само с разрешение на
Министерския съвет.
6. Определя основните права и задължения
на титуляря на разрешенията, както следва:
6.1. Основни права на титуляря:
6.1.1. да провежда всички необходими дей-
ности по търсене и проучване на нефт и газ в
площите по т. 1;
6.1.2. да получи по право концесия за добив
при условията на чл. 29 от Закона за подземните
богатства при регистрирано търговско откритие;
6.1.3. да ползва съществуващите геоложки и
технически данни за площите по т. 1 съгласно
условията и реда в Националния геофонд.
6.2. Основни задължения на титуляря:
6.2.1. да заплаща годишната такса за площ
за всеки блок при условия и в срокове, опреде-
лени в договорите за търсене и проучване;
6.2.2. да провежда дейностите по търсене и
проучване в площите по т. 1 в съответствие с одоб-
рените годишни работни проекти и бюджети;
6.2.3. да изпълни минималните работни задъл-
жения по договорите за търсене и проучване;
6.2.4. да заплаща годишните суми за обучение,
предвидени в договорите за търсене и проучване;
6.2.5. при откриване на находки, които имат
признаци на паметници на културата, да спре
временно дейностите по търсене и проучване и
да уведоми незабавно председателя на Държав-
ната агенция по енергетика и енергийни ресур-
си и министъра на културата;
6.2.6. да уведомява незабавно председателя на
Държавната агенция по енергетика и енергийни
ресурси за нововъзникнали обстоятелства, които
създават опасност за националната сигурност,
отбраната на страната, околната среда и защите-
ните от закона територии и места;
6.2.7. да осигурява на упълномощени пред-
ставители на председателя на Държавната аген-
ция по енергетика и енергийни ресурси и на други
контролни органи достъп по всяко време до
площите по т. 1 за извършване на контрол по
изпълнение на задълженията по договорите за
търсене и проучване;
6.2.8. да освободи изцяло площите по т. 1 след
прекратяване на разрешенията.
7. За изпълнение на задълженията по разре-
шенията и договорите за търсене и проучване
титулярят да осигури банкови гаранции за га-
рантиране изпълнението на минималните ра-
ботни задължения при условия и в срокове, оп-
ределени в договорите за търсене и проучване.
8. Председателят на Държавната агенция по
енергетика и енергийни ресурси има право да
спира временно действието на разрешенията до
отстраняване на причините за спирането или
да прекрати едностранно сключените договори
при нарушаване от страна на титуляря на усло-
вията по разрешенията или при неизпълнение
на основни задължения по разрешенията и до-
говорите за търсене и проучване.
9. Упълномощава председателя на Държав-
ната агенция по енергетика и енергийни ре-
сурси да сключи договорите за търсене и про-
учване с титуляря на разрешенията в едноме-
сечен срок от обнародването на решението в
“Държавен вестник”.
Министър-председател: Иван Костов
Главен секретар на Министерския съвет:
Елиана Масева
73750